pletcher/homeric-speech-narrative-by-line huggingface dataset:
γνώσῃ ἔπειθ’ ὅς θ’ ἡγεμόνων κακὸς ὅς τέ νυ λαῶν
ἠδ’ ὅς κ’ ἐσθλὸς ἔῃσι κατὰ σφέας γὰρ μαχέονται
γνώσεαι δ’ εἰ καὶ θεσπεσίῃ πόλιν οὐκ ἀλαπάξεις
ἦ μὰν αὖτ’ ἀγορῇ νικᾷς γέρον υἷας Ἀχαιῶν
τώ κε τάχ’ ἠμύσειε πόλις Πριάμοιο ἄνακτος
χερσὶν ὑφ’ ἡμετέρῃσιν ἁλοῦσά τε περθομένη τε
ἀλλά μοι αἰγίοχος Κρονίδης Ζεὺς ἄλγε’ ἔδωκεν
ὅς με μετ’ ἀπρήκτους ἔριδας καὶ νείκεα βάλλει
καὶ γὰρ ἐγὼν Ἀχιλεύς τε μαχεσσάμεθ’ εἵνεκα κούρης
ἀντιβίοις ἐπέεσσιν ἐγὼ δ’ ἦρχον χαλεπαίνων
εἰ δέ ποτ’ ἔς γε μίαν βουλεύσομεν οὐκέτ’ ἔπειτα
Τρωσὶν ἀνάβλησις κακοῦ ἔσσεται οὐδ’ ἠβαιόν
νῦν δ’ ἔρχεσθ’ ἐπὶ δεῖπνον ἵνα ξυνάγωμεν Ἄρηα
εὖ μέν τις δόρυ θηξάσθω εὖ δ’ ἀσπίδα θέσθω
ὥς κε πανημέριοι στυγερῷ κρινώμεθ’ Ἄρηϊ
οὐ γὰρ παυσωλή γε μετέσσεται οὐδ’ ἠβαιὸν
ἱδρώσει μέν τευ τελαμὼν ἀμφὶ στήθεσφιν
ἀσπίδος ἀμφιβρότης περὶ δ’ ἔγχεϊ χεῖρα καμεῖται
ὃν δέ κ’ ἐγὼν ἀπάνευθε μάχης ἐθέλοντα νοήσω
ἄρκιον ἐσσεῖται φυγέειν κύνας ἠδ’ οἰωνούς
ὣς ἔφατ’ Ἀργεῖοι δὲ μέγ’ ἴαχον ὡς ὅτε κῦμα
ἀκτῇ ἐφ’ ὑψηλῇ ὅτε κινήσῃ Νότος ἐλθών
προβλῆτι σκοπέλῳ τὸν δ’ οὔ ποτε κύματα λείπει
παντοίων ἀνέμων ὅτ’ ἂν ἔνθ’ ἢ ἔνθα γένωνται
ἀνστάντες δ’ ὀρέοντο κεδασθέντες κατὰ νῆας
ἄλλος δ’ ἄλλῳ ἔρεζε θεῶν αἰειγενετάων
αὐτὰρ ὃ βοῦν ἱέρευσε ἄναξ ἀνδρῶν Ἀγαμέμνων
αὐτὰρ ἔπειτ’ Αἴαντε δύω καὶ Τυδέος υἱόν
ἕκτον δ’ αὖτ’ Ὀδυσῆα Διὶ μῆτιν ἀτάλαντον
αὐτόματος δέ οἱ ἦλθε βοὴν ἀγαθὸς Μενέλαος
βοῦν δὲ περιστήσαντο καὶ οὐλοχύτας ἀνέλοντο
τοῖσιν δ’ εὐχόμενος μετέφη κρείων Ἀγαμέμνων
μὴ πρὶν ἐπ’ ἠέλιον δῦναι καὶ ἐπὶ κνέφας ἐλθεῖν
αἰθαλόεν πρῆσαι δὲ πυρὸς δηΐοιο θύρετρα
χαλκῷ ῥωγαλέον πολέες δ’ ἀμφ’ αὐτὸν ἑταῖροι
ὣς ἔφατ’ οὐδ’ ἄρα πώ οἱ ἐπεκραίαινε Κρονίων
ἀλλ’ ὅ γε δέκτο μὲν ἱρά πόνον δ’ ἀμέγαρτον ὄφελλεν
καὶ τὰ μὲν ἂρ σχίζῃσιν ἀφύλλοισιν κατέκαιον
σπλάγχνα δ’ ἄρ’ ἀμπείραντες ὑπείρεχον Ἡφαίστοιο
μηκέτι νῦν δήθ’ αὖθι λεγώμεθα μηδ’ ἔτι δηρὸν
ἀλλ’ ἄγε κήρυκες μὲν Ἀχαιῶν χαλκοχιτώνων
ἡμεῖς δ’ ἀθρόοι ὧδε κατὰ στρατὸν εὐρὺν Ἀχαιῶν
ὣς ἔφατ’ οὐδ’ ἀπίθησεν ἄναξ ἀνδρῶν Ἀγαμέμνων
αὐτίκα κηρύκεσσι λιγυφθόγγοισι κέλευσε
οἳ δ’ ἀμφ’ Ἀτρεΐωνα διοτρεφέες βασιλῆες
αἰγίδ’ ἔχουσ’ ἐρίτιμον ἀγήρων ἀθανάτην τε
ὀτρύνουσ’ ἰέναι ἐν δὲ σθένος ὦρσεν ἑκάστῳ
τοῖσι δ’ ἄφαρ πόλεμος γλυκίων γένετ’ ἠὲ νέεσθαι
ἠΰτε πῦρ ἀΐδηλον ἐπιφλέγει ἄσπετον ὕλην
αἴγλη παμφανόωσα δι’ αἰθέρος οὐρανὸν ἷκε
τῶν δ’ ὥς τ’ ὀρνίθων πετεηνῶν ἔθνεα πολλὰ
ἔσταν δ’ ἐν λειμῶνι Σκαμανδρίῳ ἀνθεμόεντι
ἠΰτε μυιάων ἁδινάων ἔθνεα πολλὰ
τοὺς δ’ ὥς τ’ αἰπόλια πλατέ’ αἰγῶν αἰπόλοι ἄνδρες
ὑσμίνην δ’ ἰέναι μετὰ δὲ κρείων Ἀγαμέμνων
ἠΰτε βοῦς ἀγέληφι μέγ’ ἔξοχος ἔπλετο πάντων
τοῖον ἄρ’ Ἀτρεΐδην θῆκε Ζεὺς ἤματι κείνῳ
ἐκπρεπέ’ ἐν πολλοῖσι καὶ ἔξοχον ἡρώεσσιν
ἔσπετε νῦν μοι Μοῦσαι Ὀλύμπια δώματ’ ἔχουσαι
ὑμεῖς γὰρ θεαί ἐστε πάρεστέ τε ἴστέ τε πάντα
πληθὺν δ’ οὐκ ἂν ἐγὼ μυθήσομαι οὐδ’ ὀνομήνω
οὐδ’ εἴ μοι δέκα μὲν γλῶσσαι δέκα δὲ στόματ’ εἶεν
φωνὴ δ’ ἄρρηκτος χάλκεον δέ μοι ἦτορ ἐνείη
θυγατέρες μνησαίαθ’ ὅσοι ὑπὸ Ἴλιον ἦλθον
οἵ θ’ Ὑρίην ἐνέμοντο καὶ Αὐλίδα πετρήεσσαν
Σχοῖνόν τε Σκῶλόν τε πολύκνημόν τ’ Ἐτεωνόν
οἵ τ’ ἀμφ’ Ἅρμ’ ἐνέμοντο καὶ Εἰλέσιον καὶ Ἐρυθράς
οἵ τ’ Ἐλεῶν’ εἶχον ἠδ’ Ὕλην καὶ Πετεῶνα
Ὠκαλέην Μεδεῶνά τ’ ἐϋκτίμενον πτολίεθρον
οἵ τε Κορώνειαν καὶ ποιήενθ’ Ἁλίαρτον
οἵ τε Πλάταιαν ἔχον ἠδ’ οἳ Γλισᾶντ’ ἐνέμοντο
οἵ θ’ Ὑποθήβας εἶχον ἐϋκτίμενον πτολίεθρον
Ὀγχηστόν θ’ ἱερὸν Ποσιδήϊον ἀγλαὸν ἄλσος
Νῖσάν τε ζαθέην Ἀνθηδόνα τ’ ἐσχατόωσαν
οἳ δ’ Ἀσπληδόνα ναῖον ἰδ’ Ὀρχομενὸν Μινύειον
τῶν ἦρχ’ Ἀσκάλαφος καὶ Ἰάλμενος υἷες Ἄρηος
παρθένος αἰδοίη ὑπερώϊον εἰσαναβᾶσα
αὐτὰρ Φωκήων Σχεδίος καὶ Ἐπίστροφος ἦρχον
οἵ τ’ Ἀνεμώρειαν καὶ Ὑάμπολιν ἀμφενέμοντο
οἵ τ’ ἄρα πὰρ ποταμὸν Κηφισὸν δῖον ἔναιον
τοῖς δ’ ἅμα τεσσαράκοντα μέλαιναι νῆες ἕποντο
οἳ μὲν Φωκήων στίχας ἵστασαν ἀμφιέποντες
Βοιωτῶν δ’ ἔμπλην ἐπ’ ἀριστερὰ θωρήσσοντο
Λοκρῶν δ’ ἡγεμόνευεν Ὀϊλῆος ταχὺς Αἴας
ἐγχείῃ δ’ ἐκέκαστο Πανέλληνας καὶ Ἀχαιούς
οἳ Κῦνόν τ’ ἐνέμοντ’ Ὀπόεντά τε Καλλίαρόν τε
τῷ δ’ ἅμα τεσσαράκοντα μέλαιναι νῆες ἕποντο
οἳ δ’ Εὔβοιαν ἔχον μένεα πνείοντες Ἄβαντες
Χαλκίδα τ’ Εἰρέτριάν τε πολυστάφυλόν θ’ Ἱστίαιαν
Κήρινθόν τ’ ἔφαλον Δίου τ’ αἰπὺ πτολίεθρον
οἵ τε Κάρυστον ἔχον ἠδ’ οἳ Στύρα ναιετάασκον
τῶν αὖθ’ ἡγεμόνευ’ Ἐλεφήνωρ ὄζος Ἄρηος
τῷ δ’ ἅμ’ Ἄβαντες ἕποντο θοοὶ ὄπιθεν κομόωντες
θώρηκας ῥήξειν δηΐων ἀμφὶ στήθεσσι
οἳ δ’ ἄρ’ Ἀθήνας εἶχον ἐϋκτίμενον πτολίεθρον
δῆμον Ἐρεχθῆος μεγαλήτορος ὅν ποτ’ Ἀθήνη
κὰδ δ’ ἐν Ἀθήνῃς εἷσεν ἑῷ ἐν πίονι νηῷ
τῶν αὖθ’ ἡγεμόνευ’ υἱὸς Πετεῶο Μενεσθεύς
τῷ δ’ οὔ πώ τις ὁμοῖος ἐπιχθόνιος γένετ’ ἀνὴρ
Νέστωρ οἶος ἔριζεν ὃ γὰρ προγενέστερος ἦεν
τῷ δ’ ἅμα πεντήκοντα μέλαιναι νῆες ἕποντο
Αἴας δ’ ἐκ Σαλαμῖνος ἄγεν δυοκαίδεκα νῆας
στῆσε δ’ ἄγων ἵν’ Ἀθηναίων ἵσταντο φάλαγγες
οἳ δ’ Ἄργός τ’ εἶχον Τίρυνθά τε τειχιόεσσαν
Τροιζῆν’ Ἠϊόνας τε καὶ ἀμπελόεντ’ Ἐπίδαυρον
οἵ τ’ ἔχον Αἴγιναν Μάσητά τε κοῦροι Ἀχαιῶν
τῶν αὖθ’ ἡγεμόνευε βοὴν ἀγαθὸς Διομήδης
τοῖσι δ’ ἅμ’ Εὐρύαλος τρίτατος κίεν ἰσόθεος φὼς
Μηκιστέος υἱὸς Ταλαϊονίδαο ἄνακτος
συμπάντων δ’ ἡγεῖτο βοὴν ἀγαθὸς Διομήδης
τοῖσι δ’ ἅμ’ ὀγδώκοντα μέλαιναι νῆες ἕποντο
οἳ δὲ Μυκήνας εἶχον ἐϋκτίμενον πτολίεθρον
Ὀρνειάς τ’ ἐνέμοντο Ἀραιθυρέην τ’ ἐρατεινὴν
καὶ Σικυῶν’ ὅθ’ ἄρ’ Ἄδρηστος πρῶτ’ ἐμβασίλευεν
οἵ θ’ Ὑπερησίην τε καὶ αἰπεινὴν Γονόεσσαν
Πελλήνην τ’ εἶχον ἠδ’ Αἴγιον ἀμφενέμοντο
Αἰγιαλόν τ’ ἀνὰ πάντα καὶ ἀμφ’ Ἑλίκην εὐρεῖαν
λαοὶ ἕποντ’ ἐν δ’ αὐτὸς ἐδύσετο νώροπα χαλκὸν
οὕνεκ’ ἄριστος ἔην πολὺ δὲ πλείστους ἄγε λαούς
οἳ δ’ εἶχον κοίλην Λακεδαίμονα κητώεσσαν
Βρυσειάς τ’ ἐνέμοντο καὶ Αὐγειὰς ἐρατεινάς
οἵ τ’ ἄρ’ Ἀμύκλας εἶχον Ἕλος τ’ ἔφαλον πτολίεθρον
οἵ τε Λάαν εἶχον ἠδ’ Οἴτυλον ἀμφενέμοντο
ἐν δ’ αὐτὸς κίεν ᾗσι προθυμίῃσι πεποιθὼς
οἳ δὲ Πύλον τ’ ἐνέμοντο καὶ Ἀρήνην ἐρατεινὴν
Οἰχαλίηθεν ἰόντα παρ’ Εὐρύτου Οἰχαλιῆος
τῶν αὖθ’ ἡγεμόνευε Γερήνιος ἱππότα Νέστωρ
τῷ δ’ ἐνενήκοντα γλαφυραὶ νέες ἐστιχόωντο
οἳ δ’ ἔχον Ἀρκαδίην ὑπὸ Κυλλήνης ὄρος αἰπὺ
Αἰπύτιον παρὰ τύμβον ἵν’ ἀνέρες ἀγχιμαχηταί
οἳ Φενεόν τ’ ἐνέμοντο καὶ Ὀρχομενὸν πολύμηλον
Ῥίπην τε Στρατίην τε καὶ ἠνεμόεσσαν Ἐνίσπην
Στύμφηλόν τ’ εἶχον καὶ Παρρασίην ἐνέμοντο
τῶν ἦρχ’ Ἀγκαίοιο πάϊς κρείων Ἀγαπήνωρ
ἑξήκοντα νεῶν πολέες δ’ ἐν νηῒ ἑκάστῃ
αὐτὸς γάρ σφιν δῶκεν ἄναξ ἀνδρῶν Ἀγαμέμνων
οἳ δ’ ἄρα Βουπράσιόν τε καὶ Ἤλιδα δῖαν ἔναιον
ὅσσον ἐφ’ Ὑρμίνη καὶ Μύρσινος ἐσχατόωσα
πέτρη τ’ Ὠλενίη καὶ Ἀλήσιον ἐντὸς ἐέργει
τῶν αὖ τέσσαρες ἀρχοὶ ἔσαν δέκα δ’ ἀνδρὶ ἑκάστῳ
νῆες ἕποντο θοαί πολέες δ’ ἔμβαινον Ἐπειοί
τῶν μὲν ἄρ’ Ἀμφίμαχος καὶ Θάλπιος ἡγησάσθην
υἷες ὃ μὲν Κτεάτου ὃ δ’ ἄρ’ Εὐρύτου Ἀκτορίωνε
τῶν δ’ Ἀμαρυγκεΐδης ἦρχε κρατερὸς Διώρης
τῶν δὲ τετάρτων ἦρχε Πολύξεινος θεοειδὴς
οἳ δ’ ἐκ Δουλιχίοιο Ἐχινάων θ’ ἱεράων
τῶν αὖθ’ ἡγεμόνευε Μέγης ἀτάλαντος Ἄρηϊ
ὅς ποτε Δουλίχιον δ’ ἀπενάσσατο πατρὶ χολωθείς
αὐτὰρ Ὀδυσσεὺς ἦγε Κεφαλλῆνας μεγαθύμους
οἵ ῥ’ Ἰθάκην εἶχον καὶ Νήριτον εἰνοσίφυλλον
καὶ Κροκύλει’ ἐνέμοντο καὶ Αἰγίλιπα τρηχεῖαν
οἵ τε Ζάκυνθον ἔχον ἠδ’ οἳ Σάμον ἀμφενέμοντο
οἵ τ’ ἤπειρον ἔχον ἠδ’ ἀντιπέραι’ ἐνέμοντο
τῷ δ’ ἅμα νῆες ἕποντο δυώδεκα μιλτοπάρῃοι
Αἰτωλῶν δ’ ἡγεῖτο Θόας Ἀνδραίμονος υἱός
οἳ Πλευρῶν’ ἐνέμοντο καὶ Ὤλενον ἠδὲ Πυλήνην
Χαλκίδα τ’ ἀγχίαλον Καλυδῶνά τε πετρήεσσαν
οὐ γὰρ ἔτ’ Οἰνῆος μεγαλήτορος υἱέες ἦσαν
οὐδ’ ἄρ’ ἔτ’ αὐτὸς ἔην θάνε δὲ ξανθὸς Μελέαγρος
τῷ δ’ ἐπὶ πάντ’ ἐτέταλτο ἀνασσέμεν Αἰτωλοῖσι
Κρητῶν δ’ Ἰδομενεὺς δουρὶ κλυτὸς ἡγεμόνευεν
οἳ Κνωσόν τ’ εἶχον Γόρτυνά τε τειχιόεσσαν
Φαιστόν τε Ῥύτιόν τε πόλεις εὖ ναιετοώσας
ἄλλοι θ’ οἳ Κρήτην ἑκατόμπολιν ἀμφενέμοντο
τῶν μὲν ἄρ’ Ἰδομενεὺς δουρὶ κλυτὸς ἡγεμόνευε
Μηριόνης τ’ ἀτάλαντος Ἐνυαλίῳ ἀνδρειφόντῃ
Τληπόλεμος δ’ Ἡρακλεΐδης ἠΰς τε μέγας τε
ἐκ Ῥόδου ἐννέα νῆας ἄγεν Ῥοδίων ἀγερώχων
οἳ Ῥόδον ἀμφενέμοντο διὰ τρίχα κοσμηθέντες
τῶν μὲν Τληπόλεμος δουρὶ κλυτὸς ἡγεμόνευεν
τὴν ἄγετ’ ἐξ Ἐφύρης ποταμοῦ ἄπο Σελλήεντος
Τληπόλεμος δ’ ἐπεὶ οὖν τράφ’ ἐνὶ μεγάρῳ εὐπήκτῳ
αὐτίκα πατρὸς ἑοῖο φίλον μήτρωα κατέκτα
αἶψα δὲ νῆας ἔπηξε πολὺν δ’ ὅ γε λαὸν ἀγείρας
αὐτὰρ ὅ γ’ ἐς Ῥόδον ἷξεν ἀλώμενος ἄλγεα πάσχων
Νιρεὺς Ἀγλαΐης υἱὸς Χαρόποιό τ’ ἄνακτος
τῶν ἄλλων Δαναῶν μετ’ ἀμύμονα Πηλεΐωνα
ἀλλ’ ἀλαπαδνὸς ἔην παῦρος δέ οἱ εἵπετο λαός
οἳ δ’ ἄρα Νίσυρόν τ’ εἶχον Κράπαθόν τε Κάσον τε
νῦν αὖ τοὺς ὅσσοι τὸ Πελασγικὸν Ἄργος ἔναιον
οἵ τ’ Ἄλον οἵ τ’ Ἀλόπην οἵ τε Τρηχῖνα νέμοντο
οἵ τ’ εἶχον Φθίην ἠδ’ Ἑλλάδα καλλιγύναικα
ἀλλ’ οἵ γ’ οὐ πολέμοιο δυσηχέος ἐμνώοντο
κὰδ δὲ Μύνητ’ ἔβαλεν καὶ Ἐπίστροφον ἐγχεσιμώρους
τῆς ὅ γε κεῖτ’ ἀχέων τάχα δ’ ἀνστήσεσθαι ἔμελλεν
οἳ δ’ εἶχον Φυλάκην καὶ Πύρασον ἀνθεμόεντα
ἀγχίαλόν τ’ Ἀντρῶνα ἰδὲ Πτελεὸν λεχεποίην
ζωὸς ἐών τότε δ’ ἤδη ἔχεν κάτα γαῖα μέλαινα
τοῦ δὲ καὶ ἀμφιδρυφὴς ἄλοχος Φυλάκῃ ἐλέλειπτο
καὶ δόμος ἡμιτελής τὸν δ’ ἔκτανε Δάρδανος ἀνὴρ
οὐδὲ μὲν οὐδ’ οἳ ἄναρχοι ἔσαν πόθεόν γε μὲν ἀρχόν
ἀλλά σφεας κόσμησε Ποδάρκης ὄζος Ἄρηος
ὁπλότερος γενεῇ ὁ δ’ ἅμα πρότερος καὶ ἀρείων
δεύονθ’ ἡγεμόνος πόθεόν γε μὲν ἐσθλὸν ἐόντα
οἳ δὲ Φερὰς ἐνέμοντο παραὶ Βοιβηΐδα λίμνην
τῶν ἦρχ’ Ἀδμήτοιο φίλος πάϊς ἕνδεκα νηῶν
Εὔμηλος τὸν ὑπ’ Ἀδμήτῳ τέκε δῖα γυναικῶν
οἳ δ’ ἄρα Μηθώνην καὶ Θαυμακίην ἐνέμοντο
ἑπτὰ νεῶν ἐρέται δ’ ἐν ἑκάστῃ πεντήκοντα
ἀλλ’ ὃ μὲν ἐν νήσῳ κεῖτο κρατέρ’ ἄλγεα πάσχων
ἔνθ’ ὅ γε κεῖτ’ ἀχέων τάχα δὲ μνήσεσθαι ἔμελλον
τόν ῥ’ ἔτεκεν Ῥήνη ὑπ’ Ὀϊλῆϊ πτολιπόρθῳ
οἳ δ’ εἶχον Τρίκκην καὶ Ἰθώμην κλωμακόεσσαν
οἵ τ’ ἔχον Οἰχαλίην πόλιν Εὐρύτου Οἰχαλιῆος
τῶν αὖθ’ ἡγείσθην Ἀσκληπιοῦ δύο παῖδε
ἰητῆρ’ ἀγαθὼ Ποδαλείριος ἠδὲ Μαχάων
οἳ δ’ ἔχον Ὀρμένιον οἵ τε κρήνην Ὑπέρειαν
οἵ τ’ ἔχον Ἀστέριον Τιτάνοιό τε λευκὰ κάρηνα
τῶν ἦρχ’ Εὐρύπυλος Εὐαίμονος ἀγλαὸς υἱός
οἳ δ’ Ἄργισσαν ἔχον καὶ Γυρτώνην ἐνέμοντο
Ὄρθην Ἠλώνην τε πόλιν τ’ Ὀλοοσσόνα λευκήν
τῶν αὖθ’ ἡγεμόνευε μενεπτόλεμος Πολυποίτης
τόν ῥ’ ὑπὸ Πειριθόῳ τέκετο κλυτὸς Ἱπποδάμεια
τοὺς δ’ ἐκ Πηλίου ὦσε καὶ Αἰθίκεσσι πέλασσεν
Γουνεὺς δ’ ἐκ Κύφου ἦγε δύω καὶ εἴκοσι νῆας
τῷ δ’ Ἐνιῆνες ἕποντο μενεπτόλεμοί τε Περαιβοὶ
οἳ περὶ Δωδώνην δυσχείμερον οἰκί’ ἔθεντο
οἵ τ’ ἀμφ’ ἱμερτὸν Τιταρησσὸν ἔργα νέμοντο
ὅς ῥ’ ἐς Πηνειὸν προΐει καλλίρροον ὕδωρ
οὐδ’ ὅ γε Πηνειῷ συμμίσγεται ἀργυροδίνῃ
ἀλλά τέ μιν καθύπερθεν ἐπιρρέει ἠΰτ’ ἔλαιον
Μαγνήτων δ’ ἦρχε Πρόθοος Τενθρηδόνος υἱός
ναίεσκον τῶν μὲν Πρόθοος θοὸς ἡγεμόνευε
οὗτοι ἄρ’ ἡγεμόνες Δαναῶν καὶ κοίρανοι ἦσαν
τίς τὰρ τῶν ὄχ’ ἄριστος ἔην σύ μοι ἔννεπε Μοῦσα
αὐτῶν ἠδ’ ἵππων οἳ ἅμ’ Ἀτρεΐδῃσιν ἕποντο
ἵπποι μὲν μέγ’ ἄρισται ἔσαν Φηρητιάδαο
ὄτριχας οἰέτεας σταφύλῇ ἐπὶ νῶτον ἐΐσας
τὰς ἐν Πηρείῃ θρέψ’ ἀργυρότοξος Ἀπόλλων
ἀνδρῶν αὖ μέγ’ ἄριστος ἔην Τελαμώνιος Αἴας
ὄφρ’ Ἀχιλεὺς μήνιεν ὃ γὰρ πολὺ φέρτατος ἦεν
ἵπποι θ’ οἳ φορέεσκον ἀμύμονα Πηλεΐωνα
ἀλλ’ ὃ μὲν ἐν νήεσσι κορωνίσι ποντοπόροισι
κεῖτ’ ἀπομηνίσας Ἀγαμέμνονι ποιμένι λαῶν
τόξοισίν θ’ ἵπποι δὲ παρ’ ἅρμασιν οἷσιν ἕκαστος
ἕστασαν ἅρματα δ’ εὖ πεπυκασμένα κεῖτο ἀνάκτων
ἐν κλισίῃς οἳ δ’ ἀρχὸν ἀρηΐφιλον ποθέοντες
οἳ δ’ ἄρ’ ἴσαν ὡς εἴ τε πυρὶ χθὼν πᾶσα νέμοιτο
γαῖα δ’ ὑπεστενάχιζε Διὶ ὣς τερπικεραύνῳ
χωομένῳ ὅτε τ’ ἀμφὶ Τυφωέϊ γαῖαν ἱμάσσῃ
ἐρχομένων μάλα δ’ ὦκα διέπρησσον πεδίοιο
Τρωσὶν δ’ ἄγγελος ἦλθε ποδήνεμος ὠκέα Ἶρις
οἳ δ’ ἀγορὰς ἀγόρευον ἐπὶ Πριάμοιο θύρῃσι
πάντες ὁμηγερέες ἠμὲν νέοι ἠδὲ γέροντες
ἀγχοῦ δ’ ἱσταμένη προσέφη πόδας ὠκέα Ἶρις
τύμβῳ ἐπ’ ἀκροτάτῳ Αἰσυήταο γέροντος
ὥς ποτ’ ἐπ’ εἰρήνης πόλεμος δ’ ἀλίαστος ὄρωρεν
ἤδη μὲν μάλα πολλὰ μάχας εἰσήλυθον ἀνδρῶν
ἀλλ’ οὔ πω τοιόνδε τοσόνδέ τε λαὸν ὄπωπα
Ἕκτορ σοὶ δὲ μάλιστ’ ἐπιτέλλομαι ὧδε δὲ ῥέξαι
ἄλλη δ’ ἄλλων γλῶσσα πολυσπερέων ἀνθρώπων
τῶν δ’ ἐξηγείσθω κοσμησάμενος πολιήτας
ὣς ἔφαθ’ Ἕκτωρ δ’ οὔ τι θεᾶς ἔπος ἠγνοίησεν
αἶψα δ’ ἔλυσ’ ἀγορήν ἐπὶ τεύχεα δ’ ἐσσεύοντο
πᾶσαι δ’ ὠΐγνυντο πύλαι ἐκ δ’ ἔσσυτο λαὸς
πεζοί θ’ ἱππῆές τε πολὺς δ’ ὀρυμαγδὸς ὀρώρει
ἔστι δέ τις προπάροιθε πόλιος αἰπεῖα κολώνη
ἔνθα τότε Τρῶές τε διέκριθεν ἠδ’ ἐπίκουροι
Δαρδανίων αὖτ’ ἦρχεν ἐῢς πάϊς Ἀγχίσαο
Αἰνείας τὸν ὑπ’ Ἀγχίσῃ τέκε δῖ’ Ἀφροδίτη
Ἀρχέλοχός τ’ Ἀκάμας τε μάχης εὖ εἰδότε πάσης
οἳ δὲ Ζέλειαν ἔναιον ὑπαὶ πόδα νείατον Ἴδης
Τρῶες τῶν αὖτ’ ἦρχε Λυκάονος ἀγλαὸς υἱὸς
οἳ δ’ Ἀδρήστειάν τ’ εἶχον καὶ δῆμον Ἀπαισοῦ
τῶν ἦρχ’ Ἄδρηστός τε καὶ Ἄμφιος λινοθώρηξ
οἳ δ’ ἄρα Περκώτην καὶ Πράκτιον ἀμφενέμοντο
τῶν αὖθ’ Ὑρτακίδης ἦρχ’ Ἄσιος ὄρχαμος ἀνδρῶν
Ἱππόθοος δ’ ἄγε φῦλα Πελασγῶν ἐγχεσιμώρων
τῶν ἦρχ’ Ἱππόθοός τε Πύλαιός τ’ ὄζος Ἄρηος
αὐτὰρ Θρήϊκας ἦγ’ Ἀκάμας καὶ Πείροος ἥρως
Εὔφημος δ’ ἀρχὸς Κικόνων ἦν αἰχμητάων
αὐτὰρ Πυραίχμης ἄγε Παίονας ἀγκυλοτόξους
τηλόθεν ἐξ Ἀμυδῶνος ἀπ’ Ἀξιοῦ εὐρὺ ῥέοντος
Παφλαγόνων δ’ ἡγεῖτο Πυλαιμένεος λάσιον κῆρ
ἀμφί τε Παρθένιον ποταμὸν κλυτὰ δώματ’ ἔναιον
Κρῶμνάν τ’ Αἰγιαλόν τε καὶ ὑψηλοὺς Ἐρυθίνους
αὐτὰρ Ἁλιζώνων Ὀδίος καὶ Ἐπίστροφος ἦρχον
ἀλλ’ οὐκ οἰωνοῖσιν ἐρύσατο κῆρα μέλαιναν
ἀλλ’ ἐδάμη ὑπὸ χερσὶ ποδώκεος Αἰακίδαο
τῆλ’ ἐξ Ἀσκανίης μέμασαν δ’ ὑσμῖνι μάχεσθαι
οἳ Μίλητον ἔχον Φθιρῶν τ’ ὄρος ἀκριτόφυλλον
Μαιάνδρου τε ῥοὰς Μυκάλης τ’ αἰπεινὰ κάρηνα
τῶν μὲν ἄρ’ Ἀμφίμαχος καὶ Νάστης ἡγησάσθην
ὃς καὶ χρυσὸν ἔχων πόλεμον δ’ ἴεν ἠΰτε κούρη
νήπιος οὐδέ τί οἱ τό γ’ ἐπήρκεσε λυγρὸν ὄλεθρον
ἐν ποταμῷ χρυσὸν δ’ Ἀχιλεὺς ἐκόμισσε δαΐφρων
Σαρπηδὼν δ’ ἦρχεν Λυκίων καὶ Γλαῦκος ἀμύμων
αὐτὰρ ἐπεὶ κόσμηθεν ἅμ’ ἡγεμόνεσσιν ἕκαστοι
Τρῶες μὲν κλαγγῇ τ’ ἐνοπῇ τ’ ἴσαν ὄρνιθες ὣς
αἵ τ’ ἐπεὶ οὖν χειμῶνα φύγον καὶ ἀθέσφατον ὄμβρον
κλαγγῇ ταί γε πέτονται ἐπ’ ὠκεανοῖο ῥοάων
ἠέριαι δ’ ἄρα ταί γε κακὴν ἔριδα προφέρονται
οἳ δ’ ἄρ’ ἴσαν σιγῇ μένεα πνείοντες Ἀχαιοὶ
εὖτ’ ὄρεος κορυφῇσι Νότος κατέχευεν ὀμίχλην
τόσσόν τίς τ’ ἐπιλεύσσει ὅσον τ’ ἐπὶ λᾶαν ἵησιν
ὣς ἄρα τῶν ὑπὸ ποσσὶ κονίσαλος ὄρνυτ’ ἀελλὴς
οἳ δ’ ὅτε δὴ σχεδὸν ἦσαν ἐπ’ ἀλλήλοισιν ἰόντες
τὸν δ’ ὡς οὖν ἐνόησεν ἀρηΐφιλος Μενέλαος
σεύωνται ταχέες τε κύνες θαλεροί τ’ αἰζηοί
ὣς ἐχάρη Μενέλαος Ἀλέξανδρον θεοειδέα
αὐτίκα δ’ ἐξ ὀχέων σὺν τεύχεσιν ἆλτο χαμᾶζε
τὸν δ’ ὡς οὖν ἐνόησεν Ἀλέξανδρος θεοειδὴς
ἂψ δ’ ἑτάρων εἰς ἔθνος ἐχάζετο κῆρ’ ἀλεείνων
ὡς δ’ ὅτε τίς τε δράκοντα ἰδὼν παλίνορσος ἀπέστη
ἂψ δ’ ἀνεχώρησεν ὦχρός τέ μιν εἷλε παρειάς
ὣς αὖτις καθ’ ὅμιλον ἔδυ Τρώων ἀγερώχων
τὸν δ’ Ἕκτωρ νείκεσσεν ἰδὼν αἰσχροῖς ἐπέεσσιν
αἴθ’ ὄφελες ἄγονός τ’ ἔμεναι ἄγαμός τ’ ἀπολέσθαι
ἢ οὕτω λώβην τ’ ἔμεναι καὶ ὑπόψιον ἄλλων
ἦ που καγχαλόωσι κάρη κομόωντες Ἀχαιοὶ
εἶδος ἔπ’ ἀλλ’ οὐκ ἔστι βίη φρεσὶν οὐδέ τις ἀλκή
ἦ τοιόσδε ἐὼν ἐν ποντοπόροισι νέεσσι
μιχθεὶς ἀλλοδαποῖσι γυναῖκ’ εὐειδέ’ ἀνῆγες
γνοίης χ’ οἵου φωτὸς ἔχεις θαλερὴν παράκοιτιν
οὐκ ἄν τοι χραίσμῃ κίθαρις τά τε δῶρ’ Ἀφροδίτης
ἥ τε κόμη τό τε εἶδος ὅτ’ ἐν κονίῃσι μιγείης
ἀλλὰ μάλα Τρῶες δειδήμονες ἦ τέ κεν ἤδη
λάϊνον ἕσσο χιτῶνα κακῶν ἕνεχ’ ὅσσα ἔοργας
τὸν δ’ αὖτε προσέειπεν Ἀλέξανδρος θεοειδής
Ἕκτορ ἐπεί με κατ’ αἶσαν ἐνείκεσας οὐδ’ ὑπὲρ αἶσαν
ὅς τ’ εἶσιν διὰ δουρὸς ὑπ’ ἀνέρος ὅς ῥά τε τέχνῃ
νήϊον ἐκτάμνῃσιν ὀφέλλει δ’ ἀνδρὸς ἐρωήν
μή μοι δῶρ’ ἐρατὰ πρόφερε χρυσέης Ἀφροδίτης
οὔ τοι ἀπόβλητ’ ἐστὶ θεῶν ἐρικυδέα δῶρα
ὅσσά κεν αὐτοὶ δῶσιν ἑκὼν δ’ οὐκ ἄν τις ἕλοιτο
νῦν αὖτ’ εἴ μ’ ἐθέλεις πολεμίζειν ἠδὲ μάχεσθαι
αὐτὰρ ἔμ’ ἐν μέσσῳ καὶ ἀρηΐφιλον Μενέλαον
συμβάλετ’ ἀμφ’ Ἑλένῃ καὶ κτήμασι πᾶσι μάχεσθαι
κτήμαθ’ ἑλὼν εὖ πάντα γυναῖκά τε οἴκαδ’ ἀγέσθω
οἳ δ’ ἄλλοι φιλότητα καὶ ὅρκια πιστὰ ταμόντες
ὣς ἔφαθ’ Ἕκτωρ δ’ αὖτ’ ἐχάρη μέγα μῦθον ἀκούσας
καί ῥ’ ἐς μέσσον ἰὼν Τρώων ἀνέεργε φάλαγγας
μέσσου δουρὸς ἑλών τοὶ δ’ ἱδρύνθησαν ἅπαντες
τῷ δ’ ἐπετοξάζοντο κάρη κομόωντες Ἀχαιοὶ
ἰοῖσίν τε τιτυσκόμενοι λάεσσί τ’ ἔβαλλον
ἴσχεσθ’ Ἀργεῖοι μὴ βάλλετε κοῦροι Ἀχαιῶν
ὣς ἔφαθ’ οἳ δ’ ἔσχοντο μάχης ἄνεῴ τ’ ἐγένοντο
ἐσσυμένως Ἕκτωρ δὲ μετ’ ἀμφοτέροισιν ἔειπε
ἄλλους μὲν κέλεται Τρῶας καὶ πάντας Ἀχαιοὺς
τεύχεα κάλ’ ἀποθέσθαι ἐπὶ χθονὶ πουλυβοτείρῃ
αὐτὸν δ’ ἐν μέσσῳ καὶ ἀρηΐφιλον Μενέλαον
οἴους ἀμφ’ Ἑλένῃ καὶ κτήμασι πᾶσι μάχεσθαι
οἳ δ’ ἄλλοι φιλότητα καὶ ὅρκια πιστὰ τάμωμεν
ὣς ἔφαθ’ οἳ δ’ ἄρα πάντες ἀκὴν ἐγένοντο σιωπῇ
εἵνεκ’ ἐμῆς ἔριδος καὶ Ἀλεξάνδρου ἕνεκ’ ἀρχῆς
ἡμέων δ’ ὁπποτέρῳ θάνατος καὶ μοῖρα τέτυκται
οἴσετε ἄρν’ ἕτερον λευκόν ἑτέρην δὲ μέλαιναν
Γῇ τε καὶ Ἠελίῳ Διὶ δ’ ἡμεῖς οἴσομεν ἄλλον
ἄξετε δὲ Πριάμοιο βίην ὄφρ’ ὅρκια τάμνῃ
αἰεὶ δ’ ὁπλοτέρων ἀνδρῶν φρένες ἠερέθονται
οἷς δ’ ὁ γέρων μετέῃσιν ἅμα πρόσσω καὶ ὀπίσσω
λεύσσει ὅπως ὄχ’ ἄριστα μετ’ ἀμφοτέροισι γένηται
ὣς ἔφαθ’ οἳ δ’ ἐχάρησαν Ἀχαιοί τε Τρῶές τε
καί ῥ’ ἵππους μὲν ἔρυξαν ἐπὶ στίχας ἐκ δ’ ἔβαν αὐτοί
τεύχεά τ’ ἐξεδύοντο τὰ μὲν κατέθεντ’ ἐπὶ γαίῃ
πλησίον ἀλλήλων ὀλίγη δ’ ἦν ἀμφὶς ἄρουρα
νῆας ἔπι γλαφυρὰς ἰέναι ἠδ’ ἄρν’ ἐκέλευεν
οἰσέμεναι ὃ δ’ ἄρ’ οὐκ ἀπίθησ’ Ἀγαμέμνονι δίῳ
Ἶρις δ’ αὖθ’ Ἑλένῃ λευκωλένῳ ἄγγελος ἦλθεν
τὴν δ’ εὗρ’ ἐν μεγάρῳ ἣ δὲ μέγαν ἱστὸν ὕφαινε
δίπλακα πορφυρέην πολέας δ’ ἐνέπασσεν ἀέθλους
Τρώων θ’ ἱπποδάμων καὶ Ἀχαιῶν χαλκοχιτώνων
οὕς ἑθεν εἵνεκ’ ἔπασχον ὑπ’ Ἄρηος παλαμάων
δεῦρ’ ἴθι νύμφα φίλη ἵνα θέσκελα ἔργα ἴδηαι
οἳ πρὶν ἐπ’ ἀλλήλοισι φέρον πολύδακρυν Ἄρηα
οἳ δὴ νῦν ἕαται σιγῇ πόλεμος δὲ πέπαυται
ἀσπίσι κεκλιμένοι παρὰ δ’ ἔγχεα μακρὰ πέπηγεν
ἀνδρός τε προτέρου καὶ ἄστεος ἠδὲ τοκήων
αὐτίκα δ’ ἀργεννῇσι καλυψαμένη ὀθόνῃσιν
ὁρμᾶτ’ ἐκ θαλάμοιο τέρεν κατὰ δάκρυ χέουσα
οὐκ οἴη ἅμα τῇ γε καὶ ἀμφίπολοι δύ’ ἕποντο
αἶψα δ’ ἔπειθ’ ἵκανον ὅθι Σκαιαὶ πύλαι ἦσαν
οἳ δ’ ἀμφὶ Πρίαμον καὶ Πάνθοον ἠδὲ Θυμοίτην
Λάμπόν τε Κλυτίον θ’ Ἱκετάονά τ’ ὄζον Ἄρηος
γήραϊ δὴ πολέμοιο πεπαυμένοι ἀλλ’ ἀγορηταὶ
ἐσθλοί τεττίγεσσιν ἐοικότες οἵ τε καθ’ ὕλην
δενδρέῳ ἐφεζόμενοι ὄπα λειριόεσσαν ἱεῖσι
τοῖοι ἄρα Τρώων ἡγήτορες ἧντ’ ἐπὶ πύργῳ
οἳ δ’ ὡς οὖν εἴδονθ’ Ἑλένην ἐπὶ πύργον ἰοῦσαν
ἦκα πρὸς ἀλλήλους ἔπεα πτερόεντ’ ἀγόρευον
τοιῇδ’ ἀμφὶ γυναικὶ πολὺν χρόνον ἄλγεα πάσχειν
ἀλλὰ καὶ ὧς τοίη περ ἐοῦσ’ ἐν νηυσὶ νεέσθω
μηδ’ ἡμῖν τεκέεσσί τ’ ὀπίσσω πῆμα λίποιτο
ὣς ἄρ’ ἔφαν Πρίαμος δ’ Ἑλένην ἐκαλέσσατο φωνῇ
δεῦρο πάροιθ’ ἐλθοῦσα φίλον τέκος ἵζευ ἐμεῖο
ὄφρα ἴδῃ πρότερόν τε πόσιν πηούς τε φίλους τε
ὥς μοι καὶ τόνδ’ ἄνδρα πελώριον ἐξονομήνῃς
ὅς τις ὅδ’ ἐστὶν Ἀχαιὸς ἀνὴρ ἠΰς τε μέγας τε
ἤτοι μὲν κεφαλῇ καὶ μείζονες ἄλλοι ἔασι
καλὸν δ’ οὕτω ἐγὼν οὔ πω ἴδον ὀφθαλμοῖσιν
οὐδ’ οὕτω γεραρόν βασιλῆϊ γὰρ ἀνδρὶ ἔοικε
τὸν δ’ Ἑλένη μύθοισιν ἀμείβετο δῖα γυναικῶν
ἀλλὰ τά γ’ οὐκ ἐγένοντο τὸ καὶ κλαίουσα τέτηκα
τοῦτο δέ τοι ἐρέω ὅ μ’ ἀνείρεαι ἠδὲ μεταλλᾷς
οὗτός γ’ Ἀτρεΐδης εὐρὺ κρείων Ἀγαμέμνων
ἀμφότερον βασιλεύς τ’ ἀγαθὸς κρατερός τ’ αἰχμητής
δαὴρ αὖτ’ ἐμὸς ἔσκε κυνώπιδος εἴ ποτ’ ἔην γε
ὣς φάτο τὸν δ’ ὁ γέρων ἠγάσσατο φώνησέν τε
ἤδη καὶ Φρυγίην εἰσήλυθον ἀμπελόεσσαν
ἔνθα ἴδον πλείστους Φρύγας ἀνέρας αἰολοπώλους
οἵ ῥα τότ’ ἐστρατόωντο παρ’ ὄχθας Σαγγαρίοιο
ἤματι τῷ ὅτε τ’ ἦλθον Ἀμαζόνες ἀντιάνειραι
ἀλλ’ οὐδ’ οἳ τόσοι ἦσαν ὅσοι ἑλίκωπες Ἀχαιοί
δεύτερον αὖτ’ Ὀδυσῆα ἰδὼν ἐρέειν’ ὁ γεραιός
εἴπ’ ἄγε μοι καὶ τόνδε φίλον τέκος ὅς τις ὅδ’ ἐστί
εὐρύτερος δ’ ὤμοισιν ἰδὲ στέρνοισιν ἰδέσθαι
τεύχεα μέν οἱ κεῖται ἐπὶ χθονὶ πουλυβοτείρῃ
ὅς τ’ οἰῶν μέγα πῶϋ διέρχεται ἀργεννάων
τὸν δ’ ἠμείβετ’ ἔπειθ’ Ἑλένη Διὸς ἐκγεγαυῖα
οὗτος δ’ αὖ Λαερτιάδης πολύμητις Ὀδυσσεύς
τὴν δ’ αὖτ’ Ἀντήνωρ πεπνυμένος ἀντίον ηὔδα
ἤδη γὰρ καὶ δεῦρό ποτ’ ἤλυθε δῖος Ὀδυσσεὺς
σεῦ ἕνεκ’ ἀγγελίης σὺν ἀρηϊφίλῳ Μενελάῳ
τοὺς δ’ ἐγὼ ἐξείνισσα καὶ ἐν μεγάροισι φίλησα
ἀλλ’ ὅτε δὴ Τρώεσσιν ἐν ἀγρομένοισιν ἔμιχθεν
ἄμφω δ’ ἑζομένω γεραρώτερος ἦεν Ὀδυσσεύς
ἀλλ’ ὅτε δὴ μύθους καὶ μήδεα πᾶσιν ὕφαινον
οὐδ’ ἀφαμαρτοεπής ἦ καὶ γένει ὕστερος ἦεν
ἀλλ’ ὅτε δὴ πολύμητις ἀναΐξειεν Ὀδυσσεὺς
σκῆπτρον δ’ οὔτ’ ὀπίσω οὔτε προπρηνὲς ἐνώμα
ἀλλ’ ἀστεμφὲς ἔχεσκεν ἀΐδρεϊ φωτὶ ἐοικώς
φαίης κε ζάκοτόν τέ τιν’ ἔμμεναι ἄφρονά τ’ αὔτως
ἀλλ’ ὅτε δὴ ὄπα τε μεγάλην ἐκ στήθεος εἵη
οὐκ ἂν ἔπειτ’ Ὀδυσῆΐ γ’ ἐρίσσειε βροτὸς ἄλλος
οὐ τότε γ’ ὧδ’ Ὀδυσῆος ἀγασσάμεθ’ εἶδος ἰδόντες
τὸ τρίτον αὖτ’ Αἴαντα ἰδὼν ἐρέειν’ ὃ γεραιός
τίς τὰρ ὅδ’ ἄλλος Ἀχαιὸς ἀνὴρ ἠΰς τε μέγας τε
τὸν δ’ Ἑλένη τανύπεπλος ἀμείβετο δῖα γυναικῶν
οὗτος δ’ Αἴας ἐστὶ πελώριος ἕρκος Ἀχαιῶν
Ἰδομενεὺς δ’ ἑτέρωθεν ἐνὶ Κρήτεσσι θεὸς ὣς
ἕστηκ’ ἀμφὶ δέ μιν Κρητῶν ἀγοὶ ἠγερέθονται
πολλάκι μιν ξείνισσεν ἀρηΐφιλος Μενέλαος
νῦν δ’ ἄλλους μὲν πάντας ὁρῶ ἑλίκωπας Ἀχαιούς
οὕς κεν ἐῢ γνοίην καί τ’ οὔνομα μυθησαίμην
δοιὼ δ’ οὐ δύναμαι ἰδέειν κοσμήτορε λαῶν
Κάστορά θ’ ἱππόδαμον καὶ πὺξ ἀγαθὸν Πολυδεύκεα
ἢ οὐχ ἑσπέσθην Λακεδαίμονος ἐξ ἐρατεινῆς
ἢ δεύρω μὲν ἕποντο νέεσσ’ ἔνι ποντοπόροισι
νῦν αὖτ’ οὐκ ἐθέλουσι μάχην καταδύμεναι ἀνδρῶν
αἴσχεα δειδιότες καὶ ὀνείδεα πόλλ’ ἅ μοί ἐστιν
ὣς φάτο τοὺς δ’ ἤδη κάτεχεν φυσίζοος αἶα
κήρυκες δ’ ἀνὰ ἄστυ θεῶν φέρον ὅρκια πιστὰ
ἐς πεδίον καταβῆναι ἵν’ ὅρκια πιστὰ τάμητε
μακρῇς ἐγχείῃσι μαχήσοντ’ ἀμφὶ γυναικί
τῷ δέ κε νικήσαντι γυνὴ καὶ κτήμαθ’ ἕποιτο
ὣς φάτο ῥίγησεν δ’ ὃ γέρων ἐκέλευσε δ’ ἑταίρους
ἵππους ζευγνύμεναι τοὶ δ’ ὀτραλέως ἐπίθοντο
ἂν δ’ ἄρ’ ἔβη Πρίαμος κατὰ δ’ ἡνία τεῖνεν ὀπίσσω
τὼ δὲ διὰ Σκαιῶν πεδίον δ’ ἔχον ὠκέας ἵππους
ἀλλ’ ὅτε δή ῥ’ ἵκοντο μετὰ Τρῶας καὶ Ἀχαιούς
ὄρνυτο δ’ αὐτίκ’ ἔπειτα ἄναξ ἀνδρῶν Ἀγαμέμνων
ἂν δ’ Ὀδυσεὺς πολύμητις ἀτὰρ κήρυκες ἀγαυοὶ
ἀρνῶν ἐκ κεφαλέων τάμνε τρίχας αὐτὰρ ἔπειτα
τοῖσιν δ’ Ἀτρεΐδης μεγάλ’ εὔχετο χεῖρας ἀνασχών
Ἠέλιός θ’ ὃς πάντ’ ἐφορᾷς καὶ πάντ’ ἐπακούεις
ἀνθρώπους τίνυσθον ὅτις κ’ ἐπίορκον ὀμόσσῃ
ὑμεῖς μάρτυροι ἔστε φυλάσσετε δ’ ὅρκια πιστά
αὐτὸς ἔπειθ’ Ἑλένην ἐχέτω καὶ κτήματα πάντα
ἡμεῖς δ’ ἐν νήεσσι νεώμεθα ποντοπόροισιν
εἰ δέ κ’ Ἀλέξανδρον κτείνῃ ξανθὸς Μενέλαος
Τρῶας ἔπειθ’ Ἑλένην καὶ κτήματα πάντ’ ἀποδοῦναι
τιμὴν δ’ Ἀργείοις ἀποτινέμεν ἥν τιν’ ἔοικεν
ἥ τε καὶ ἐσσομένοισι μετ’ ἀνθρώποισι πέληται
εἰ δ’ ἂν ἐμοὶ τιμὴν Πρίαμος Πριάμοιό τε παῖδες
ἦ καὶ ἀπὸ στομάχους ἀρνῶν τάμε νηλέϊ χαλκῷ
οἶνον δ’ ἐκ κρητῆρος ἀφυσσόμενοι δεπάεσσιν
ἔκχεον ἠδ’ εὔχοντο θεοῖς αἰειγενέτῃσιν
ὧδέ σφ’ ἐγκέφαλος χαμάδις ῥέοι ὡς ὅδε οἶνος
αὐτῶν καὶ τεκέων ἄλοχοι δ’ ἄλλοισι δαμεῖεν
ὣς ἔφαν οὐδ’ ἄρα πώ σφιν ἐπεκραίαινε Κρονίων
τοῖσι δὲ Δαρδανίδης Πρίαμος μετὰ μῦθον ἔειπε
ἄψ ἐπεὶ οὔ πω τλήσομ’ ἐν ὀφθαλμοῖσιν ὁρᾶσθαι
ἦ ῥα καὶ ἐς δίφρον ἄρνας θέτο ἰσόθεος φώς
ἂν δ’ ἄρ’ ἔβαιν’ αὐτός κατὰ δ’ ἡνία τεῖνεν ὀπίσσω
τὼ μὲν ἄρ’ ἄψορροι προτὶ Ἴλιον ἀπονέοντο
λαοὶ δ’ ἠρήσαντο θεοῖσι δὲ χεῖρας ἀνέσχον
ὁππότερος τάδε ἔργα μετ’ ἀμφοτέροισιν ἔθηκε
ἡμῖν δ’ αὖ φιλότητα καὶ ὅρκια πιστὰ γενέσθαι
ὣς ἄρ’ ἔφαν πάλλεν δὲ μέγας κορυθαίολος Ἕκτωρ
οἳ μὲν ἔπειθ’ ἵζοντο κατὰ στίχας ἧχι ἑκάστῳ
ἵπποι ἀερσίποδες καὶ ποικίλα τεύχε’ ἔκειτο
αὐτὰρ ὅ γ’ ἀμφ’ ὤμοισιν ἐδύσετο τεύχεα καλὰ
οἷο κασιγνήτοιο Λυκάονος ἥρμοσε δ’ αὐτῷ
κρατὶ δ’ ἐπ’ ἰφθίμῳ κυνέην εὔτυκτον ἔθηκεν
εἵλετο δ’ ἄλκιμον ἔγχος ὅ οἱ παλάμηφιν ἀρήρει
ὣς δ’ αὔτως Μενέλαος ἀρήϊος ἔντε’ ἔδυνεν
οἳ δ’ ἐπεὶ οὖν ἑκάτερθεν ὁμίλου θωρήχθησαν
δεινὸν δερκόμενοι θάμβος δ’ ἔχεν εἰσορόωντας
Τρῶάς θ’ ἱπποδάμους καὶ ἐϋκνήμιδας Ἀχαιούς
καί ῥ’ ἐγγὺς στήτην διαμετρητῷ ἐνὶ χώρῳ
σείοντ’ ἐγχείας ἀλλήλοισιν κοτέοντε
πρόσθε δ’ Ἀλέξανδρος προΐει δολιχόσκιον ἔγχος
καὶ βάλεν Ἀτρεΐδαο κατ’ ἀσπίδα πάντοσε ἴσην
οὐδ’ ἔρρηξεν χαλκός ἀνεγνάμφθη δέ οἱ αἰχμὴ
ἀσπίδ’ ἐνὶ κρατερῇ ὃ δὲ δεύτερον ὄρνυτο χαλκῷ
Ζεῦ ἄνα δὸς τίσασθαι ὅ με πρότερος κάκ’ ἔοργε
καὶ βάλε Πριαμίδαο κατ’ ἀσπίδα πάντοσε ἴσην
ἔγχος ὃ δ’ ἐκλίνθη καὶ ἀλεύατο κῆρα μέλαιναν
πλῆξεν ἀνασχόμενος κόρυθος φάλον ἀμφὶ δ’ ἄρ’ αὐτῷ
Ἀτρεΐδης δ’ ᾤμωξεν ἰδὼν εἰς οὐρανὸν εὐρύν
ἦ τ’ ἐφάμην τίσασθαι Ἀλέξανδρον κακότητος
ἠΐχθη παλάμηφιν ἐτώσιον οὐδ’ ἔβαλόν μιν
ἦ καὶ ἐπαΐξας κόρυθος λάβεν ἱπποδασείης
ἕλκε δ’ ἐπιστρέψας μετ’ ἐϋκνήμιδας Ἀχαιούς
ὅς οἱ ὑπ’ ἀνθερεῶνος ὀχεὺς τέτατο τρυφαλείης
εἰ μὴ ἄρ’ ὀξὺ νόησε Διὸς θυγάτηρ Ἀφροδίτη
κεινὴ δὲ τρυφάλεια ἅμ’ ἕσπετο χειρὶ παχείῃ
τὴν μὲν ἔπειθ’ ἥρως μετ’ ἐϋκνήμιδας Ἀχαιοὺς
ῥῖψ’ ἐπιδινήσας κόμισαν δ’ ἐρίηρες ἑταῖροι
ἔγχεϊ χαλκείῳ τὸν δ’ ἐξήρπαξ’ Ἀφροδίτη
ῥεῖα μάλ’ ὥς τε θεός ἐκάλυψε δ’ ἄρ’ ἠέρι πολλῇ
κὰδ δ’ εἷσ’ ἐν θαλάμῳ εὐώδεϊ κηώεντι
αὐτὴ δ’ αὖ Ἑλένην καλέουσ’ ἴε τὴν δὲ κίχανε
πύργῳ ἐφ’ ὑψηλῷ περὶ δὲ Τρῳαὶ ἅλις ἦσαν
τῇ μιν ἐεισαμένη προσεφώνεε δῖ’ Ἀφροδίτη
δεῦρ’ ἴθ’ Ἀλέξανδρός σε καλεῖ οἶκον δὲ νέεσθαι
κεῖνος ὅ γ’ ἐν θαλάμῳ καὶ δινωτοῖσι λέχεσσι
ἀνδρὶ μαχεσσάμενον τόν γ’ ἐλθεῖν ἀλλὰ χορὸν δὲ
ἔρχεσθ’ ἠὲ χοροῖο νέον λήγοντα καθίζειν
ὣς φάτο τῇ δ’ ἄρα θυμὸν ἐνὶ στήθεσσιν ὄρινε
καί ῥ’ ὡς οὖν ἐνόησε θεᾶς περικαλλέα δειρὴν
στήθεά θ’ ἱμερόεντα καὶ ὄμματα μαρμαίροντα
θάμβησέν τ’ ἄρ’ ἔπειτα ἔπος τ’ ἔφατ’ ἔκ τ’ ὀνόμαζε
νικήσας ἐθέλει στυγερὴν ἐμὲ οἴκαδ’ ἄγεσθαι
ἧσο παρ’ αὐτὸν ἰοῦσα θεῶν δ’ ἀπόεικε κελεύθου
μηδ’ ἔτι σοῖσι πόδεσσιν ὑποστρέψειας Ὄλυμπον
ἀλλ’ αἰεὶ περὶ κεῖνον ὀΐζυε καί ἑ φύλασσε
εἰς ὅ κέ σ’ ἢ ἄλοχον ποιήσεται ἢ ὅ γε δούλην
κεῖσε δ’ ἐγὼν οὐκ εἶμι νεμεσσητὸν δέ κεν εἴη
κείνου πορσανέουσα λέχος Τρῳαὶ δέ μ’ ὀπίσσω
πᾶσαι μωμήσονται ἔχω δ’ ἄχε’ ἄκριτα θυμῷ
τὴν δὲ χολωσαμένη προσεφώνεε δῖ’ Ἀφροδίτη
μή μ’ ἔρεθε σχετλίη μὴ χωσαμένη σε μεθείω
τὼς δέ σ’ ἀπεχθήρω ὡς νῦν ἔκπαγλ’ ἐφίλησα
μέσσῳ δ’ ἀμφοτέρων μητίσομαι ἔχθεα λυγρὰ
ὣς ἔφατ’ ἔδεισεν δ’ Ἑλένη Διὸς ἐκγεγαυῖα
αἳ δ’ ὅτ’ Ἀλεξάνδροιο δόμον περικαλλέ’ ἵκοντο
ἣ δ’ εἰς ὑψόροφον θάλαμον κίε δῖα γυναικῶν
τῇ δ’ ἄρα δίφρον ἑλοῦσα φιλομειδὴς Ἀφροδίτη
ἀντί’ Ἀλεξάνδροιο θεὰ κατέθηκε φέρουσα
ἔνθα κάθιζ’ Ἑλένη κούρη Διὸς αἰγιόχοιο
ὄσσε πάλιν κλίνασα πόσιν δ’ ἠνίπαπε μύθῳ
ἤλυθες ἐκ πολέμου ὡς ὤφελες αὐτόθ’ ὀλέσθαι
ἦ μὲν δὴ πρίν γ’ εὔχε’ ἀρηϊφίλου Μενελάου
ἀλλ’ ἴθι νῦν προκάλεσσαι ἀρηΐφιλον Μενέλαον
ἐξαῦτις μαχέσασθαι ἐναντίον ἀλλά σ’ ἔγωγε
ἀφραδέως μή πως τάχ’ ὑπ’ αὐτοῦ δουρὶ δαμήῃς
τὴν δὲ Πάρις μύθοισιν ἀμειβόμενος προσέειπε
κεῖνον δ’ αὖτις ἐγώ πάρα γὰρ θεοί εἰσι καὶ ἡμῖν
ἀλλ’ ἄγε δὴ φιλότητι τραπείομεν εὐνηθέντε
οὐ γάρ πώ ποτέ μ’ ὧδέ γ’ ἔρως φρένας ἀμφεκάλυψεν
οὐδ’ ὅτε σε πρῶτον Λακεδαίμονος ἐξ ἐρατεινῆς
νήσῳ δ’ ἐν Κραναῇ ἐμίγην φιλότητι καὶ εὐνῇ
ἦ ῥα καὶ ἄρχε λέχος δὲ κιών ἅμα δ’ εἵπετ’ ἄκοιτις
τὼ μὲν ἄρ’ ἐν τρητοῖσι κατεύνασθεν λεχέεσσιν
Ἀτρεΐδης δ’ ἀν’ ὅμιλον ἐφοίτα θηρὶ ἐοικὼς
εἴ που ἐσαθρήσειεν Ἀλέξανδρον θεοειδέα
ἀλλ’ οὔ τις δύνατο Τρώων κλειτῶν τ’ ἐπικούρων
δεῖξαι Ἀλέξανδρον τότ’ ἀρηϊφίλῳ Μενελάῳ
οὐ μὲν γὰρ φιλότητί γ’ ἐκεύθανον εἴ τις ἴδοιτο
κέκλυτέ μευ Τρῶες καὶ Δάρδανοι ἠδ’ ἐπίκουροι
νίκη μὲν δὴ φαίνετ’ ἀρηϊφίλου Μενελάου
ὑμεῖς δ’ Ἀργείην Ἑλένην καὶ κτήμαθ’ ἅμ’ αὐτῇ